kĕmudian dari-pada puji-pujian akan Kompĕni Inggĕris, maka mĕmbĕri hormat sĕrta tabek akan Tuan Raffles, kĕmudian mĕngatakan, " Maka surat sĕrta dĕngan kirimannya sudah-lah kita tĕrima, maka ada pun sĕpĕrti pĕrmintaan sahabat kita ka-pada kita maka ada-lah kita sĕdia mĕnanti, maka barang bila sahabat datang ka-tanah Jawa, kita pun ada-lah datang dari darat akan bantu ada-nya." Hata maka sa-tĕlah sudah didĕngar oleh Tuan Raffles akan pĕrkataan dalam surat itu, tĕrmĕnong-lah ia sa-jurus panjang sambil tĕfĕkur.